ועדת הפנים ואיכות הסביבה, כנסת 17, פרוטוקול מספר 435, 2008-08-13 12:00

אופיר פינס-פז: בוקר טוב.

אופיר פינס-פז: אני פותח את ישיבת ועדת הפנים והגנת הסביבה.

אופיר פינס-פז: על סדר היום: אישור הוועדה לדחיית בחירות אשונות במועצה האזורית אבו בסמה, על פי בקשת שר הפנים.

אופיר פינס-פז: אבקש להציג את הבקשה.

רני פינצ'י: אבו בסמה היא ועדה ממונה שמונתה לפני 5 שנים.

רני פינצ'י: האוכלוסייה שהיא צריכה לספק לה שירותים היא 80,00 תושבים, שליש מהם מיועדים לישובי הקבע.

רני פינצ'י: אנחנו מבקשים לדחות את הבחירות ב-14 חודשים לדצמבר 2009, בעיקר על מנת להשלים או להגדיל את התושבים שיעבירו את מענם למועצה המקומית.

רני פינצ'י: יש שם 3,000 משפחות בלבד, 7,000 תושבים.

רני פינצ'י: התחילו עכשיו פעולות בנושאי חינוך, רווחה, בניה, פיתוח תשתיות שצריך להשלים אותם.

רני פינצ'י: אנחנו מבקשים, כאמור, להשלים את כל המהלכים האלה תוך שנה ואז לקיים את הבחירות ולהעביר את זה לנבחרים.

תומר רוזנר: ממתי צו הכינון?

איילת פישמן: דצמבר 2003.

איילת פישמן: אנחנו מציעים לקבוע את הבחירות ל-8.12.2009, שזה פחות או יותר המקסימום שהחוק החדש מאפשר לנו.

איילת פישמן: זה בדיוק סיומה של השנה השישית.

תומר רוזנר: בעיקרון החוק מחייב עריכת בחירות בתוך 4 שנים ממועד כינונה של מועצה מהסוג הזה.

תומר רוזנר: בבקשה של שר הפנים, שנדונה בשנה שעברה, הוועדה השתכנעה שיש מקום לדחות את הבחירות בשנה אחת עד לתום השנה החמישית להקמת הרשות.

תומר רוזנר: בחוק שהתקבל לאחרונה בכנסת, ניתנה אפשרות, באישור ועדת הפנים, לדחות את הבחירות בשנה נוספת עד תום השנה השישית.

תומר רוזנר: אנשי משרד הפנים צריכים להסביר לנו מדוע אי אפשר לקיים את הבחירות כרגע.

אופיר פינס-פז: כבר דיברנו על זה.

יהודה זמרת: הוגש מסמך ואני לא חושב שאני צריך להקריא אותו לפרוטוקול.

תומר רוזנר: הדיון שעשינו אז היה בחוק.

אופיר פינס-פז: אבל דיברנו אז גם באופן יותר מפורט.

תומר רוזנר: אם מישהו יגיש עתירה - --

אופיר פינס-פז: התקיים דיון בהרכב יותר גדול מההרכב היום, בדיוק למה רוצים לשנות את החוק, למה חושבים שאי אפשר לקיים בחירות ולמה רוצים לדחות את הבחירות.

אופיר פינס-פז: בסופו של דבר הוועדה קיבלה את זה.

אופיר פינס-פז: אנחנו הצבענו עבור הדבר הזה.

אופיר פינס-פז: לכן, מהרבה מאוד בחינות זה דיון משלים לדיון הקודם.

אופיר פינס-פז: זה באמת הליך חריג, כי בדרך כלל אנחנו דנים דיון עמוק בבקשה הספציפית אבל כיוון ששינינו את החוק כתוצאה מהבקשה הספציפית הזאת, אז את הדיון המהותי קיימנו והחלטנו לשנות את החוק.

אופיר פינס-פז: עכשיו בא הדבר שהוא הדבר המשלים להחלטה העקרונית של שינוי החוק שהועבר גם במליאה.

אופיר פינס-פז: .

אופיר פינס-פז: לכן אני לא מוצא טעם רב לקיים דיון כפול אלא אם כן למישהו יש מחשבות חדשות.

אופיר פינס-פז: אני לא חושב שלממשלה יש מחשבות חדשות וגם לי אין מחשבות חדשות בהקשר הזה, זה נראה לי סביר.

אופיר פינס-פז: השאלה היחידה היא לגבי המועד הספציפי של 18.12.2009.

אופיר פינס-פז: זה מתחבר למשהו?

אופיר פינס-פז: מה יהיה בהמשך?

אופיר פינס-פז: בסופו של דבר אנחנו לא רוצים שיהיו הרבה בחירות שהן לא בתוך גל הבחירות הכולל במדינה.

אופיר פינס-פז: מתי המועצות המקומיות עושות בחירות?

איילת פישמן: קבוצה א' עשתה בנובמבר 2007 .

איילת פישמן: קבוצה ב' תעשה בינואר 2009.

איילת פישמן: הרעיון הוא לצרף אותם לקבוצה ב'.

איילת פישמן: כלומר, הבחירות לאחר מכן יהיו בינואר 2014.

איילת פישמן: כיום עדיין לא קבוע מועד בחירות.

תומר רוזנר: קבוע מועד בחירות לנובמבר 2008, לפי החלטת הוועדה משנה שעברה.

אופיר פינס-פז: אני מדבר על המועצות האזוריות.

יהודה זמרת: המועצות האזוריות מחולקות לשתי קבוצות.

אופיר פינס-פז: מתי הן אמורות ללכת לבחירות?

יהודה זמרת: אבו בסמה עדיין לא נמצאת ברשימה.

תומר רוזנר: לפי החוק הרגיל, צריך לקבוע לה באיזה קבוצה היא.

תומר רוזנר: כרגע הבחירות היו צריכות להתקיים אחרי 4 שנים.

תומר רוזנר: תצטרכו לתקן את החוק כדי להגיד באיזה קבוצה היא.

איילת פישמן: לא נראה לי שצריך להעביר 3 קריאות.

איילת פישמן: הרעיון הוא לצרף אותם לקבוצה ב'.

איילת פישמן: זה אומר שהם הולכים לקדנציה קצרה יותר של 4 שנים וחודש.

יהודה זמרת: איחוד מועדי הבחירות הוא גם שיקול.

איילת פישמן: לקבוצה א' בוודאי אפשר לצרף אותם כי זה ב-2012, אבל זה בכלל לא לעניין.

איילת פישמן: אם אנחנו באמת רוצים לאחד אותם מתישהו, אז נדע מראש שהקדנציה הראשונה תהיה קצרה.

אופיר פינס-פז: אנחנו נדע וגם המועמדים ידעו.

איילת פישמן: בוודאי.

אופיר פינס-פז: יש עוד הערות?

תומר רוזנר: בכפוף לזה שיצרפו אותם לקבוצה ב'.

יהודה זמרת: זה לא קשור להחלטה הזאת.

אופיר פינס-פז: אנחנו רושמים בפנינו ואנחנו גם נודיע לשר, שהכוונה של הדרג המקצועי במשרד, כפי שהובא בפני הוועדה שהכוונה היא לצרף אותם לקבוצה ב' של המועצות האזוריות שיתמודדו ב-2014 התמודדות שניה.

אופיר פינס-פז: מי בעד?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: הצבעה בעד – רוב (אופיר פינס-פז) נגד – אין מתנגדים - אין

אופיר פינס-פז: אושר פה אחד.

אופיר פינס-פז: תודה רבה, הישיבה נעולה.